Nunspeet

**Nunspeet** is n plaotse en n gemeente in de Nederlaandse provinsie Gelderlaand. De gemeente had op 31 mei 2009 zwat 26.639 inwoeners (bron: CBS), en hef n laandoppervlakte van 129,49 km² (waorvan 0,76 km² waoter). t Darp Nunspeet zelf had op 1 jannewaori 2008 zo'n 19.439 inwoeners (bron: gemeente Nunspeet). In t natuurgebied he'j vanof de uutkiektoorne n prachtig uutzichte.

## Uutspraak


## Kernen
Nunspeet, Elspeet, Hulshorst, Grote Klunje, Kleine Klunje, Zwarte Goor, Vierhouten, Oosteinde, Westeinde en Zeum.

## Geschiedenisse
Eertieds dochten ze dat de naam Nunspeet van t woord *Nuwenspete* of kwam, mer daor bin ze noen niet helemaole wisse van. Nunspeet betekent volgens sommigen: "nieje plekke die klaoremaakt is um op te bouwen", t is daormee de tegenhanger van de ouwe naam veur t darp Elspeet, dat in de gemeente Nunspeet ligt. Elspeet betekent namelijk "ouwe plekke die klaoremaakt is um op te bouwen".

### t Geheime Darp
In de bossen van Vierhouten, in t zujen van Nunspeet, he'j in de bos an de Pas-opweg t Geheime Darp (of t Verscholen Darp) zitten. n Onderdukersplekke uut de Tweede Wereldoorlog.

### Heemkundige Vereniging Nuwenspete
De naam *Nuwenspete* (waorvan edocht wörden dat t de eerdere naam van t darp was) leeft voort in de plaotselijke verenige "Heemkundige Vereniging Nuwenspete". De doelstellingen van de Heemkundige Vereniging Nuwenspete bin as volgt:

t Bevorderen van kennis en belangstelling veur de verschillende kaanten van heemkunde en geschiedenisse: t hejen en vlejen van laandschap, bojem, plaanten, dieren, bevolking, taal, volkskunde, de kleraozie van vrogger, bouwkunst en de kultuur in t algemeen. Daorbie hef de verenigige as doel t instaandhouwen en bescharmen van de schoonheid en t karakter van de bovenstaonde dingen. Disse doelstellingen gelden veural veur t gebied van de Gemeente Nunspeet, dat bin de darpen Elspeet, Hulshorst, **Nunspeet** en Vierhouten.

Ze proberen dit doel ondermeer te bereiken deur:
* onderzeuk en studie van vraagstukken die mit de doelstelling van doon hebben;
* t uutbrengen van n tiedschrift en aandere eschreven informasie;
* t anlegen van verzamelingen;
* samen te warken mit soortgelieke organisasies;
* t oprichten of medeoprichten van rechtspersonen mit zo'n soort doelstelling;
* kontakt te legen mit offisiële instansies, besturende organisasies en aander volk;
* t volk informeren en advies geven;
* alle overige wettelijke middels

## Rekreasie en toerisme
Een belangrieke bron van inkomsten veur Nunspeet is rekreasie en toerisme. De gemeente Nunspeet is n mooie plekke um vakansie te houwen, umda'j der bos, waoter, heed en zaandverstuvingen hebbmen. Der bin allerhaande kampings en der bin aorig wat hotelletjens.

Bie t stasjon he'j de Oudheidkamer van Nunspeet zitten, mit allerhaande spul van vrogger. In t darp zit t Veluws Diorama, n histories museum. Op 21 jannewaori 2009 sleug der braand uut.

De koornmeule *[[De Duve]]* ku'j oek bekieken.

### Eibertjesdag
Eibertjesdag is n jaorlijks weerkerende braderie. Disse jaormark is ontstaon deur *Eibertjen*. Ze leefden umstreeks 1850 in Vierhouten. Ze leup elke weke naor Nunspeet um daor eiers te verkopen. Je kunnen disse weg nog altied volgen langes t zogenaamde *Eibertjespad*, deur de bossen tussen Vierhouten en Nunspeet. Eibertjesdag wörden ehuilen op de vriedag nao Hemelvaortsdag.

## Buurgemeenten

## Zie oek
*Nunspeets

## Uutgaonde verwiezingen
*Webstee van de gemeente
*Webstee van de Heemkundige Vereniging Nuwenspete
*n Kaorte van Nunspeet
*Nunspeet.net
*Webstee van de Nunspeetse en Elspeetse braandweer